फिल्म जाने तू या याने न से डेब्यू करने वाले एक्टर इमरान खान, अपने मामा की तरह फिल्मों में हिट नहीं हो पाए। उन्होंने साल 2011 में अवंतिका मलिक से शादी की। वैसे तो अवंतिका बॉलीवुड से दूर ही रहती है, लेकिन उन्हें इमरान की दो फिल्में 'एक मैं और एक तू' और 'गोरी तेरे प्यार में' एक छोटे से रोल में देखा गया था।
इन एक्टर्स की पत्नियों का नहीं है फिल्मी बैकग्राउंड से ताल्लुक, लेकिन नहीं है किसी एक्ट्रेस से कम
डिजिटल डेस्क, मुम्बई। बॉलीवुड में लव अफेयर्स के किस्से तो बहुत प्यारे हैं। अक्सर किसी न किसी एक्टर एक्ट्रेस का नाम किसी से जुड़ता रहता है। लंबे समय रिलेशन में रहने के बाद कुछ कपल्स रिश्ता तोड़ देते हैं, क्योंकि बॉलीवुड में रिलेशनशिप में रहने का मतलब यह नहीं होता कि शादी होनी ही है। बॉलीवुड में एक तरफ यहां कामयाब कपल्स की चर्चा होती हैं। वहीं दूसरी तरह वे कपल्स भी हैं, जिन्हें आपसी कारणों के चलते अलग होना पड़ा। अपने रिलेशन से परेशान होकर तो कुछ फिल्मी सितारों ने नॉन फिल्मी एक्ट्रेस से शादी की और वे अपने वैवाहिक जीवन से खुश हैं।
बॉलीवुड के हैंडसम हंक एक्टर विवेक ओबेरॉय का नाम ऐश्वर्या राय के साथ जुड़ चुका है। जैसे ही सलमान को विवेक और ऐश्वर्या के बारे में पता चला उनका गुस्सा सातवें आसमान था। सलमान ने दोनों के बीच दखल दी। इसके बाद दोनों के रिश्तों में दूरिया आ गई और दोनों अलग हो गए। बाद में विवेक ने प्रियंका अलवा से शादी कर ली। प्रियंका कर्नाटक के मिनिस्टर जीवाराज अलवा की बेटी हैं। प्रियंका की मां नंदिनी अलवा एक जानी-मानी सामाजिक कार्यकर्ता हैं। विवेक के दो बच्चे हैं जिसमें एक लड़की और एक लड़का है।
फिटनेस फ्रीक एक्टर जॉन अब्राहम का अफेयर लंबे समय तक एक्ट्रेस बिपाशा बसु के साथ रहा। 10 साल रिलेशन में रहने के बाद दोनों का ब्रेकअप हो गया। ऐसे में जॉन ने साल 2014 में एनआरआई प्रिया पंचाल से शादी कर ली। वहीं, बिपाशा ने भी पहले से ही शादीशुदा एक्टर करण सिंह ग्रोवर से शादी रचा ली। जॉन की वाइफ प्रियंका अमेरिका में एक एनालिस्ट और इंवेस्टमेंट बैंकर हैं। जॉन अपनी पर्सनल लाइफ के बारे में ज्यादा बात नहीं करते, इसलिए उनकी वाइफ को कोई ज्यादा नहीं जानता।
इस लिस्ट में बॉलीवुड के राजकुमार शाहिद कपूर का नाम भी आता है। शाहिद भी करीना के साथ लंबे समय तक रिलेशन में रहे, लेकिन यह रिश्ता ज्यादा नहीं चला और दोनों का ब्रेकअप हो गया। इसके बाद शाहिद ने मीरा राजपूत से शादी कर ली। मीरा भी एक नॉन फिल्मी बैकग्रउंड से हैं।
बॉलीवुड के बादशाह शाहरुख खान भी इन्हीं एक्टर्स में से एक हैं। शाहरुख को गौरी से पहली नजर में ही प्यार हो गया था। गौरी को देखते ही उन्होंने उनसे शादी करने की ठान ली थी और शाहरुख इसमें कामयाब भी हुए। गौरी भी सिनेमा से दूर रहती हैं और अपना बिजनेस संभालती हैं। वे एक फेमस इंटीरियर डिजाइनर हैं।